Fransiya prezidenti Emmanuel Makron Samarqand shahrida bo‘lib o‘tayotgan O‘zbekiston–Fransiya biznes forumida so‘zga chiqdi. “Aytib o‘tishim kerakki, mamlakatingizda islohotlar yangi bosqichga chiqqan. Bu Fransiyaning mintaqaga investitsiyalarini qo‘llab-quvvatlashda muhim. Prezident Mitterandan keyin biron bir Fransiya prezidenti mintaqaga tashrif buyurmagan edi. Biz buni albatta to‘g‘rilaymiz”, – dedi Makron. Uning bu so‘zlari zalda olqishlar bilan qarshi olindi. “Albatta, fransuz kompaniyalari bu mintaqada o‘z faoliyatini kengaytirishi kerak. Mamlakatlarimiz o‘rtasidagi do‘stlik yashasin, kompaniyalarga o‘z ishlariga muvaffaqiyatlar tilab qolaman”, – deya so‘zini yakunladi Fransiya prezidenti. Eslatib o‘tamiz, Fransiyaning 21-prezidenti Fransua Mitteran 1994 yilda Samarqandga tashrif buyurgan. Oradan 29 yil o‘tib, Emmanuel Makron O‘zbekistonga kelgan Fransiyaning ikkinchi prezidenti bo‘ldi.